Rikunarita-ORG/Wikinium huggingface dataset:
# Senie Tuvie Austrumi

Seno Tuvo Austrumu topogrāfiskā karte
**Senie Tuvie Austrumi** ir vēsturisks un arheoloģisks jēdziens, kas attiecas uz reģionu Rietumāzijā un Ziemeļāfrikā, kurā Senajos laikos (aptuveni 4. gadu tūkstotī līdz Aleksandra Lielā iekarojumiem 323. gadā p.m.ē.) attīstījās pirmās augsti organizētās civilizācijas. Šis reģions ietver tā dēvēto Auglīgo pusmēnesi, kas aptver Mezopotāmiju (mūsdienu Irākā un Sīrijas austrumos), Levanti (Sīrija, Libāna, Izraēla, Palestīna, Jordānija), Anatoliju (mūsdienu Turcijas austrumu un centrālo daļu), Irānas augstieni, kā arī Nīlas ieleju (Ēģipte). Atšķirībā no mūsdienu ģeopolitiskā termina “Tuvie Austrumi”, kas galvenokārt attiecas uz 20. un 21. gadsimta politisko telpu un ietver arī Arābijas pussalu un Persijas līča valstis, senie Tuvie Austrumi apzīmē vēsturiski un kulturāli kopīgo telpu, kur norisinājās nozīmīgi procesi, piemēram, agrīnā urbanizācija, rakstības rašanās, valsts formējumu veidošanās un lauksaimniecības revolūcija.

Senie Tuvie Austrumi ir bijis centrāls temats orientālistikā, īpaši kopš 18. un 19. gadsimta, kad Eiropas arheologi, lingvisti un vēsturnieki sāka sistemātiski pētīt šī reģiona rakstu pieminekļus, materiālo kultūru un senos tekstus. Mūsdienās šīs disciplīnas turpina attīstīties senos Tuvos Austrumus pētošās starpdisciplinārās nozares ietvaros, kas starptautiski zināma kā *Ancient Near Eastern Studies*, aptverot asīrioloģiju, eģiptoloģiju, hetu studijas, Bībeles arheoloģiju un citas saistītās jomas.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Senie Tuvie Austrumi.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Pasaules vēstures enciklopēdijas raksts (angliski)
# Anna Pavlova[labot | labot pirmkodu]

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

| Anna Pavlova *Анна Павловна Павлова* |
| --- |
|  |
| Personīgā informācija |
| Dzimusi | 1881. gada 12. februārī Sanktpēterburga, Krievijas Impērija (tagad  Krievija) |
| Mirusi | 1931. gada 23. janvārī (49 gadi) Hāga,  Nīderlande |
| Nodarbošanās | baletdejotāja |
| Darbības gadi | 1899—1931 |
| Paraksts |  |

 |

**Anna Pavlova** (krievu: *Анна Павловна Павлова*; dzimusi 1881. gada 31. janvārī (v.s.) Sanktpēterburgā, mirusi 1931. gada 23. janvārī Hāgā) bija krievu baletdejotāja. Tiek uzskatīta par vienu no izcilākajām 20. gadsimta pirmās puses baletdejotājām.

Pēc baleta skolas beigšanas, kurā iesākumā Annu negribēja uzņemt viņas mazā auguma dēļ, tika uzņemta Sanktpēterburgas Marijas teātra trupā. Pavlova kļuva par Mariusa Petipā iecienītu mākslinieci. 1906. gadā kļuva par trupas vadošo solisti. Izcila bija Pavlovas sadarbība ar horeogrāfu Mihailu Fokinu, kurš radīja speciāli Pavlovai paredzētas dejas. 1907. gadā pirmoreiz tika izpildīts "Mirstošais gulbis" Kamils Sensānsa mūzikas pavadījumā, kas kļuva par vienu no krievu baleta simboliem. 1909. gadā piedalījās Sergeja Djagiļeva Krievu sezonās Parīzē, kas atnesa Pavlovai pasaules slavu. 1910. gadā izveidoja savu trupu un ar panākumiem ceļoja pa pasauli. Mirusi Hāgā viesizrāžu laikā. Pēc leģendas viņas pēdējie vārdi bijuši: "Sagatavojiet man gulbja kostīmu".

Baletdejotājai par godu ir radīts deserts — Pavlovas kūka.

## Ārējās saites

* Vikikrātuvē par šo tēmu ir pieejami multivides faili. Skatīt: Anna Pavlova.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
# Roberts Oltmens

| **Roberts OltmensRobert Altman* |
| --- |
| Oltmens 1983. gadā |
| Dzimis |
1925. gada 20. februārī  Kanzassitija, Misūri, ASV |
| Miris |
2006. gada 20. novembrī (81 gada vecumā)  Losandželosa, Kalifornija, ASV |
| Nodarbošanās |
kinorežisors |
| Darbības gadi |
1947—2006 |

**Roberts Bernards Oltmens** (angļu: *Robert Bernard Altman*; dzimis 1925. gada 20. februārī, miris 2006. gada 20. novembrī) bija amerikāņu kinorežisors, scenārists un kinoproducents.

Piecas reizes nominēts Amerikas Kinoakadēmijas balvai kā labākais režisors. Oltmens ir viens no spilgtākajiem "Jaunās Holivudas" (*New Hollywood*) jeb "amerikāņu jaunā viļņa" pārstāvjiem. Viņš tiek salīdzināts ar tādiem režisoriem kā Mārtinu Skorsēzi, Vudiju Allenu, Sidniju Lūmetu un Frānsisu Fordu Kopolu. Oltmens tiek uzskatīts par vienu no ievērojamākajiem un ietekmīgākajiem amerikāņu kinorežisoriem.

Divas no Oltmena filmām — "Našvila" (1975) un "Gosforda parks" (2002) — tika nominētas Amerikas Kinoakadēmijas balvai kā labākā filma. Par filmām "Lazarete" (1970), "Našvila", "Spēlmanis" (1992), "Īsceļi" (*Short Cuts*, 1993) un "Gosforda parks", ticis nominēts Kinoakadēmijas balvai kā labākais režisors. 2006. gadā saņēmis Kinoakadēmijas goda balvu. Viņš ir viens no trim režisoriem (kopā ar Anrī Žoržu Kluzo un Mikelandželo Antonioni), kurš ir ieguvis gan Zelta lāci Berlīnes Starptautiskajā kinofestivālā, gan Zelta lauvu Venēcijas kinofestivālā, gan arī Zelta palmas zaru Kannu kinofestivālā. Režisējis arī tādas filmas kā *McCabe & Mrs. Miller* (1971), *The Long Goodbye* (1973), *3 Women* (1977) un "Papaijs" (1980).

## Filmogrāfija

* *The Delinquents* (1957)
* *Countdown* (1967)
* *That Cold Day in the Park* (1969)
* "Lazarete" (*M\*A\*S\*H*, 1970)
* *Brewster McCloud* (1970)
* *McCabe & Mrs. Miller* (1971)
* *Images* (1972)
* *The Long Goodbye* (1973)
* *Thieves Like Us* (1974)
* *California Split* (1974)
* "Našvila" (*Nashville*, 1975)
* *Buffalo Bill and the Indians, or Sitting Bull's History Lesson* (1976)
* *3 Women* (1977)
* *A Wedding* (1978)
* *Quintet* (1979)
* *A Perfect Couple* (1979)
* *Health* (1980)
* "Papaijs" (*Popeye*, 1980)
* *Come Back to the 5 & Dime, Jimmy Dean, Jimmy Dean* (1982)
* *Streamers* (1983)
* *Secret Honor* (1984)
* *Fool for Love* (1985)
* *O.C. and Stiggs* (1987)
* *Beyond Therapy* (1987)
* *Vincent & Theo* (1990)
* "Spēlmanis" (*The Player*, 1992)
* "Īsie stāsti" (*Short Cuts*, 1993)
* "Gatavs valkāšanai" (*Prêt-à-Porter*, 1994)
* *Kansas City* (1996)
* "Piparkūku vīrs" (*The Gingerbread Man*, 1998)
* *Cookie's Fortune* (1999)
* "Dakteris T un sievietes" (*Dr. T & the Women*, 2000)
* "Gosforda parks" (*Gosford Park*, 2001)
* *The Company* (2003)
* "Kompanjoni" (*A Prairie Home Companion*, 2006)

## Ārējās saites

* Vikikrātuvē par šo tēmu ir pieejami multivides faili. Skatīt: Roberts Oltmens.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
* *Box Office Mojo* profils (angliski)
# Saulgrieži[labot | labot pirmkodu]

Sezonu maiņas brīži (saulgrieži un ekvinokcijas) ziemeļu puslodē.
Atstarotās Saules gaismas intensitāte ziemas un vasaras saulgriežu laikā.
**Saulgrieži** jeb **solstīcija** (latīņu: *Sol* — 'Saule', *sistere* — 'apstāties') ir moments, kad Saulei ir vislielākā deklinācija (vasaras saulgrieži) vai vismazākā deklinācija (ziemas saulgrieži). Dažreiz saulgriežus sauc arī par **saulstāvjiem**, jo pirms un pēc saulgriežiem Saule vairākas dienas gandrīz nemaina savu maksimālo augstumu virs horizonta. Vasaras saulgriežu laikā ir visgarākā diena un visīsākā nakts, bet ziemas saulgriežos — visīsākā diena un visgarākā nakts. Terminatora līnija saulgriežu laikā pieskaras arktiskajam un antarktiskajam polārajam lokam. Vasaras saulgrieži ziemeļu puslodē ir 20., 21. vai 22. jūnijā un iezīmē astronomiskās vasaras sākumu, bet ziemas saulgrieži — 21. vai 22. decembrī un tie ir astronomiskās ziemas sākums.

Viduspunktu starp saulgriežiem iezīmē pavasara un rudens ekvinokcijas jeb vienādības.

Saulgriežu laikā daudzas tautas tradicionāli atzīmē saulgriežu svētkus. Latviešiem tie ir Jāņi un  Ziemassvētki.

## Ekvinokciju un saulgriežu laiki

Tabulā ir apkopoti ekvinokciju un saulgriežu laiki pēdējos un nākamajos gados. Norādīts UTC, kas atšķiras no Latvijas laika (UTC+2 ziemā, UTC+3 vasarā).

| Ekvinokciju un saulgriežu UTC datumi un laiki |
| --- |
| Gads | ekvinokcija martā | saulgrieži jūnijā | ekvinokcija septembrī | saulgrieži decembrī |
| diena | laiks | diena | laiks | diena | laiks | diena | laiks |
| 2024. | 20. | 03:07 | 20. | 20:51 | 22. | 12:44 | 21. | 09:20 |
| 2025. | 20. | 09:02 | 21. | 02:42 | 22. | 18:20 | 21. | 15:03 |
| 2026. | 20. | 14:46 | 21. | 08:25 | 23. | 00:06 | 21. | 20:50 |
| 2027. | 20. | 20:25 | 21. | 14:11 | 23. | 06:02 | 22. | 02:43 |
| 2028. | 20. | 02:17 | 20. | 20:02 | 22. | 11:45 | 21. | 08:20 |
| 2029. | 20. | 08:01 | 21. | 01:48 | 22. | 17:37 | 21. | 14:14 |

## Atsauces